ddrg/super_eurlex huggingface dataset:
Komission asetus (ETY) N:o 2217/81, annettu 31 päivänä heinäkuuta 1981, interventioelinten tekemän yhteisössä korjatusta juurikkaasta tai ruo'osta valmistetun sokerin oston soveltamista koskevista yksityiskohtaisista säännöistä annetun asetuksen (ETY) N:o 2103/77 muuttamisesta



Virallinen lehti nro L 214 , 01/08/1981 s. 0072 - 0072

Espanjank. erityispainos: Luku 03 Nide 23 s. 0037

Portugalink. erityispainos: Luku 03 Nide 23 s. 0037

Suomenk. erityispainos Alue 3 Nide 13 s. 0213

Ruotsink. erityispainos Alue 3 Nide 13 s. 0213



KOMISSION ASETUS (ETY) N:o 2217/81, annettu 31 päivänä heinäkuuta 1981, interventioelinten tekemän yhteisössä korjatusta juurikkaasta tai ruo'osta valmistetun sokerin oston soveltamista koskevista yksityiskohtaisista säännöistä annetun asetuksen (ETY) N:o 2103/77 muuttamisesta EUROOPAN YHTEISÖJEN KOMISSIO, joka ottaa huomioon Euroopan talousyhteisön perustamissopimuksen, ottaa huomioon sokerialan yhteisestä markkinajärjestelystä 30 päivänä kesäkuuta 1981 annetun neuvoston asetuksen (ETY) N:o 1785/81() ja erityisesti sen 9 artiklan 6 kohdan, sekä katsoo, että on osoittautunut, että yhteisön markkinat eivät alueesta riippumatta enää salli laatupalkkiota puhdistuksen jälkeiselle raakasokerille, saadun kokemuksen mukaan sellaisen sokerin, joka voi olla interventio-oston kohteena, pakkaus- ja varastointikulujen määrät voidaan vahvistaa viittaamatta tiettyyn markkinointivuoteen; tämän vuoksi olisi muutettava komission asetus (ETY) N:o 2103/77(), ja tässä asetuksessa säädetyt toimenpiteet ovat sokerin hallintokomitean lausunnon mukaiset, ON ANTANUT TÄMÄN ASETUKSEN: 1 artikla Muutetaan asetus (ETY) N:o 2103/77 seuraavasti: 1. Korvataan 8 artiklan 5 kohdan ensimmäisen virkkeen ilmaisu "markkinointivuodeksi vahvistettu määrä" ilmaisulla "0,035 ECUa" . 2. Poistetaan 14 artiklan 4 ja 5 kohta. 3. Korvataan 17 artiklan 3 kohdan toinen alakohta seuraavasti: "Edellä 2 kohdan a ja b alakohdassa tarkoitettuihin pakkaustapoihin liittyvien kulujen kiinteä määrä vahvistetaan 1,408 ECUksi 100 kilogrammalta sokeria." 2 artikla Tämä asetus tulee voimaan kolmantena päivänä sen jälkeen, kun se on julkaistu Euroopan yhteisöjen virallisessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 31 päivänä heinäkuuta 1981. Komission puolesta Puheenjohtaja Gaston THORN ()() () EYVL N:o L 177, 1.7.1981, s. 4 () EYVL N:o L 246, 27.9.1977, s. 12
Komission asetus (ETY) N:o 2730/81, annettu 14 päivänä syyskuuta 1981, maito- ja maitotuotealan tarjouskilpailun avaamiseen oikeutettujen kolmansien tuojamaiden toimielinten luettelosta



Virallinen lehti nro L 272 , 26/09/1981 s. 0025 - 0033

Espanjank. erityispainos: Luku 03 Nide 23 s. 0124

Portugalink. erityispainos: Luku 03 Nide 23 s. 0124

Suomenk. erityispainos Alue 3 Nide 14 s. 0041

Ruotsink. erityispainos Alue 3 Nide 14 s. 0041



KOMISSION ASETUS (ETY) N:o 2730/81, annettu 14 päivänä syyskuuta 1981, maito- ja maitotuotealan tarjouskilpailun avaamiseen oikeutettujen kolmansien tuojamaiden toimielinten luettelosta EUROOPAN YHTEISÖJEN KOMISSIO, joka ottaa huomioon Euroopan talousyhteisön perustamissopimuksen, ottaa huomioon maito- ja maitotuotealan yhteisestä markkinajärjestelystä 27 päivänä kesäkuuta 1968 annetun neuvoston asetuksen (ETY) N:o 804/68(), sellaisena kuin se on viimeksi muutettuna Kreikan liittymisasiakirjalla, ja erityisesti sen 13 artiklan 3 kohdan ja 17 artiklan 4 kohdan, sekä katsoo, että maito- ja maitotuotealan tuonti- ja vientitodistusten järjestelmän ja tukien ennakkovahvistusjärjestelmän soveltamista koskevista yksityiskohtaisista erityissäännöistä 14 päivänä syyskuuta 1981 annetun komission asetuksen (ETY) N:o 2729/81() 14 artiklan mukaisesti vastedes tarjouskilpailuna pidetään ainoastaan sellaisia kilpailuja, jotka jokin erikseen määritettävässä luettelossa mainituista julkisista toimielimistä tai julkisoikeudellisista laitoksista on avannut, tuojamaiden aikaisemmin noudattamat kauppatavat huomioon ottaen ja komission äskettäin saamien tietojen perusteella tämä luettelo voidaan vahvistaa tämän asetuksen liitteen mukaiseksi, ja tässä asetuksessa säädetyt toimenpiteet ovat maidon ja maitotuotteiden hallintokomitean lausunnon mukaiset, ON ANTANUT TÄMÄN ASETUKSEN: 1 artikla Asetuksen (ETY) N:o 2729/81 14 artiklassa tarkoitettu luettelo tarjouskilpailuja avaavista kolmansien maiden toimielimistä on tämän asetuksen liitteessä. 2 artikla Tämä asetus tulee voimaan kolmantena päivänä sen jälkeen, kun se on julkaistu Euroopan yhteisöjen virallisessa lehdessä. Sitä sovelletaan 1 päivästä marraskuuta 1981. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 14 päivänä syyskuuta 1981. Komission puolesta Poul DALSAGER Komission jäsen ()() () EYVL N:o L 148, 28.6.1968, s. 13 () EYVL N:o L 272, 26.9.1981, s. 19 LIITE >TAULUKON PAIKKA>
Komission asetus (ETY) N:o 3011/81, annettu 21 päivänä lokakuuta 1981, viitehintajärjestelmän soveltamista koskevista yksityiskohtaisista säännöistä hedelmä- ja vihan-nesalalla annetun asetuksen (ETY) N:o 2118/74 muuttamisesta



Virallinen lehti nro L 301 , 22/10/1981 s. 0018 - 0018

Suomenk. erityispainos Alue 3 Nide 14 s. 0058

Espanjank. erityispainos: Luku 03 Nide 23 s. 0155

Ruotsink. erityispainos Alue 3 Nide 14 s. 0058

Portugalink. erityispainos: Luku 03 Nide 23 s. 0155



KOMISSION ASETUS (ETY) N:o 3011/81, annettu 21 päivänä lokakuuta 1981, viitehintajärjestelmän soveltamista koskevista yksityiskohtaisista säännöistä hedelmä- ja vihannesalalla annetun asetuksen (ETY) N:o 2118/74 muuttamisesta EUROOPAN YHTEISÖJEN KOMISSIO, joka ottaa huomioon Euroopan talousyhteisön perustamissopimuksen, ottaa huomioon hedelmä- ja vihannesalan yhteisestä markkinajärjestelystä 18 päivänä toukokuuta 1972 annetun neuvoston asetuksen (ETY) N:o 1035/72(), sellaisena kuin se on viimeksi muutettuna asetuksella (ETY) N:o 1116/81(), ja erityisesti sen 27 artiklan 1 kohdan, sekä katsoo, että asetuksen (ETY) N:o 2118/74(), sellaisena kuin se on viimeksi muutettuna Kreikan liittymisasiakirjalla, 4 artiklassa luetellaan edustavat tuontimarkkinat, joilla tuontituotteiden hinnat on noteerattava, Yhdistyneen kuningaskunnan osalta Liverpoolin ja Glasgowin markkinoilla ei enää ole merkitystä, joka niillä oli silloin, kun ne valittiin edustaviksi markkinoiksi, ja ainoastaan Lontoon markkinoita voidaan pitää kaikkien tähän jäsenvaltioon tuotavien tuotteiden edustavina markkinoina; tästä syystä olisi poistettava Liverpoolin ja Glasgowin markkinat edustavien markkinoiden luettelosta, olisi muunnettava laskentayksikköinä ilmaistu summa ECUiksi; tähän tarkoitukseen käytettävä muuntokerroin on määritelty Euroopan rahajärjestelmän vaikutuksista yhteisessä maatalouspolitiikassa 29 päivänä maaliskuuta 1979 annetussa neuvoston asetuksessa (ETY) N:o 652/79(), omenien viitehintoja ei vahvisteta enää lajikeryhmittäin, ja tässä asetuksessa säädetyt toimenpiteet ovat hedelmien ja vihannesten hallintokomitean lausunnon mukaiset, ON ANTANUT TÄMÄN ASETUKSEN: 1 artikla Muutetaan asetus (ETY) N:o 2118/74 seuraavasti: 1. Poistetaan 4 artiklasta maininnat "Liverpool, Glasgow". 2. Korvataan 5 artiklan 2 kohdassa ilmaisu "0,5 laskentayksikköä/100 kg" ilmaisulla "0,6 ECUa/100 kg". 3. Poistetaan 6 artiklan a kohdan neljännestä luetelmakohdasta sanat "omenien ja". 2 artikla Tämä asetus tulee voimaan kolmantena päivänä sen jälkeen, kun se on julkaistu Euroopan yhteisöjen virallisessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 21 päivänä lokakuuta 1981. Komission puolesta Poul DALSAGER Komission jäsen () EYVL N:o L 118, 20.5.1972, s. 1 () EYVL N:o L 118, 30.4.1981, s. 1 () EYVL N:o L 220, 10.8.1974, s. 20 () EYVL N:o L 84, 4.4.1979, s. 1
KOMISSION ASETUS (ETY) N:o 3584/81, annettu 14 päivänä joulukuuta 1981, eräiden jalostukseen tarkoitettujen jäädytettyjen naudanlihojen erityisen tuontijärjestelmän soveltamista koskevista yksityiskohtaisista säännöistä annetun asetuksen (ETY) N:o 1136/79 muuttamisesta



Virallinen lehti nro L 359 , 15/12/1981 s. 0016 - 0016

Suomenk. erityispainos Alue 3 Nide 14 s. 0088

Espanjank. erityispainos: Luku 03 Nide 23 s. 0222

Ruotsink. erityispainos Alue 3 Nide 14 s. 0088

Portugalink. erityispainos: Luku 03 Nide 23 s. 0222



KOMISSION ASETUS (ETY) N:o 3584/81, annettu 14 päivänä joulukuuta 1981, eräiden jalostukseen tarkoitettujen jäädytettyjen naudanlihojen erityisen tuontijärjestelmän soveltamista koskevista yksityiskohtaisista säännöistä annetun asetuksen (ETY) N:o 1136/79 muuttamisesta EUROOPAN YHTEISÖJEN KOMISSIO, joka ottaa huomioon Euroopan talousyhteisön perustamissopimuksen, ottaa huomioon naudanliha-alan yhteisestä markkinajärjestelystä 27 päivänä kesäkuuta 1968 annetun neuvoston asetuksen (ETY) N:o 805/68(), sellaisena kuin se on viimeksi muutettuna Kreikan liittymisasiakirjalla, ja erityisesti sen 14 artiklan 4 kohdan c alakohdan, sekä katsoo, että komission asetuksessa (ETY) N:o 1136/79() vahvistetaan tiettyjen jalostukseen tarkoitettujen jäädytettyjen naudanlihojen erityisen tuontijärjestelmän soveltamista koskevat yksityiskohtaiset säännöt; kyseisessä asetuksessa säädetään erityisesti kertoimista, jotka mahdollistavat tietyn säilykemäärän sisältämän luuttoman jäädytetyn lihan määrän määrittämisen, vähintään 20 prosenttia, mutta vähemmän kuin 40 prosenttia lihaa sisältävien säilykkeiden osalta käytäntö on osoittanut, että tiettyjen tuotteiden valmistukseen tarvittava lihamäärä eroaa toimijan tahdosta riippumattomista syistä vahvistettua kerrointa sovellettaessa saadusta määrästä; tämä tilanne aiheuttaa vaikeuksia useille jalostusyrityksille; tämän vuoksi on tarpeen säätää mahdollisuudesta käyttää erityistä valvontajärjestelmää, ja naudanlihan hallintokomitea ei ole antanut lausuntoa puheenjohtajansa asettamassa määräajassa, ON ANTANUT TÄMÄN ASETUKSEN: 1 artikla Lisätään asetuksen (ETY) N:o 1136/79 2 artiklan 4 kohtaan alakohta seuraavasti: "Jos jonkin liitteen I.4 kohdassa tarkoitetun tuotteen valmistukseen tarvittava lihamäärä selvästi eroaa näille tuotteille säädettyä kerrointa 0,30 sovellettaessa saatavasta määrästä, toimivaltainen elin voi hyväksyä hallinnollisen valvonnan yhteydessä lupahakemuksessa olevan jalostusyrityksen pyynnöstä tuotteen valmistukseen tarvittavaa jäädytettyä lihamäärää koskevan yksilöllisen todisteen." 2 artikla Tämä asetus tulee voimaan 1 päivänä tammikuuta 1982. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 14 päivänä joulukuuta 1981. Komission puolesta Poul DALSAGER Komission jäsen () EYVL N:o L 148, 28.6.1968, s. 24 () EYVL N:o L 141, 9.6.1979, s. 10
Komission asetus (ETY) N:o 200/82, annettu 27 päivänä tammikuuta 1982, tavaroiden luokittelusta yhteisen tullitariffin alanimikkeeseen 23.07 C



Virallinen lehti nro L 021 , 29/01/1982 s. 0020 - 0020

Suomenk. erityispainos Alue 2 Nide 3 s. 0106

Espanjank. erityispainos: Luku 02 Nide 9 s. 0051

Ruotsink. erityispainos Alue 2 Nide 3 s. 0106

Portugalink. erityispainos: Luku 02 Nide 9 s. 0051



KOMISSION ASETUS (ETY) N:o 200/82, annettu 27 päivänä tammikuuta 1982, tavaroiden luokittelusta yhteisen tullitariffin alanimikkeeseen 23.07 C EUROOPAN YHTEISÖJEN KOMISSIO, joka ottaa huomioon Euroopan talousyhteisön perustamissopimuksen, ottaa huomioon yhteisen tullitariffin nimikkeistön yhdenmukaiseksi soveltamiseksi toteutettavista toimenpiteistä 16 päivänä tammikuuta 1969 annetun neuvoston asetuksen (ETY) N:o 97/69(1), sellaisena kuin se on viimeksi muutettuna Kreikan liittymisasiakirjalla, ja erityisesti sen 3 artiklan, sekä katsoo, että yhteisen tullitariffin nimikkeistön yhdenmukaisen soveltamisen varmistamiseksi on syytä antaa säännöksiä sovellettaviksi luokiteltaessa tariffiin kalsiumkarbonaattikantajaan lisätystä oksitetrasykliinihydrokloridista koostuvaa esiseosta (INNM) (20 prosenttia kuiva-aineen painosta), joka on tarkoitettu käytettäväksi lisärehun valmistuksessa, neuvoston asetuksen (ETY) N:o 950/68(2), sellaisena kuin se on viimeksi muutettuna asetuksella (ETY) N:o 3300/81(3), liitteenä olevan yhteisen tullitariffin nimikkeeseen 23.07 kuuluvat valmisteet, jollaisia käytetään eläinten ruokinnassa, kyseistä esiseosta ei ole valmistettu eläinlääkinnälliseen käyttöön, vaikka se sisältää lääkeainetta; sillä on samat ominaisuudet kuin nimikkeen 23.07 valmisteilla, jollaisia käytetään eläinten ruokinnassa (ks. myös tulliyhteistyöneuvoston nimikkeistön selitykset, N:o 23.07, II osan C kohta); nimikkeestä 23.07 on syytä valita alanimike 23.07 C, ja tässä asetuksessa säädetyt toimenpiteet ovat yhteisen tullitariffin nimikkeistöä käsittelevän komitean lausunnon mukaiset, ON ANTANUT TÄMÄN ASETUKSEN: 1 artikla Kalsiumkarbonaattikantajaan lisätystä oksitetrasykliinihydrokloridista koostuva esiseos (INNM) (20 prosenttia kuiva-aineen painosta) kuuluu yhteisen tullitariffin alanimikkeeseen 23.07 Makeutettu rehu; muut valmisteet, jollaisia käytetään eläinten ruokinnassa: C. muut. 2 artikla Tämä asetus tulee voimaan kahdentenakymmenentenäensimmäisenä päivänä sen jälkeen, kun se on julkaistu Euroopan yhteisöjen virallisessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 27 päivänä tammikuuta 1982. Komission puolesta Karl-Heinz NARJES Komission jäsen (1) EYVL N:o L 14, 21.1.1969, s. 1 (2) EYVL N:o L 172, 22.7.1968, s. 1 (3) EYVL N:o L 335, 23.11.1981, s. 1
Komission asetus (ETY) N:o 1485/82, annettu 10 päivänä kesäkuuta 1982, muiden eläinten kuin nuorten vasikoiden ruokintaan käytettävän rasvattoman maidon erityistuen soveltamista koskevista yksityiskohtaisista säännöistä annetun asetuksen (ETY) N:o 2793/77 muuttamisesta kymmenennen kerran annetun asetuksen (ETY) N:o 1328/82 oikaisemisesta



Virallinen lehti nro L 160 , 11/06/1982 s. 0012 - 0012

Suomenk. erityispainos Alue 3 Nide 15 s. 0026

Ruotsink. erityispainos Alue 3 Nide 15 s. 0026



KOMISSION ASETUS (ETY) N:o 1485/82, annettu 10 päivänä kesäkuuta 1982, muiden eläinten kuin nuorten vasikoiden ruokintaan käytettävän rasvattoman maidon erityistuen soveltamista koskevista yksityiskohtaisista säännöistä annetun asetuksen (ETY) N:o 2793/77 muuttamisesta kymmenennen kerran annetun asetuksen (ETY) N:o 1328/82 oikaisemisesta EUROOPAN YHTEISÖJEN KOMISSIO, joka ottaa huomioon Euroopan talousyhteisön perustamissopimuksen, ottaa huomioon maito- ja maitotuotealan yhteisestä markkinajärjestelystä 27 päivänä kesäkuuta 1968 annetun neuvoston asetuksen (ETY) N:o 804/68(), sellaisena kuin se on viimeksi muutettuna asetuksella (ETY) N:o 1183/82(), ja erityisesti sen 10 artiklan 3 kohdan, sekä katsoo, että asetuksella (ETY) N:o 1328/82(), muutetaan asetusta (ETY) N:o 2793/77(), vasikoiden iän määrittelyn osalta; tämä muutos aiheuttaisi tosiasiallisesti asetuksen (ETY) N:o 2793/77 4 artiklan mukauttamisen; kyseistä mukautusta ei ole tehty; tämän vuoksi on syytä oikaista asetus (ETY) N:o 1328/82 maidon ja maitotuotteiden hallintokomitean lausunnon mukaisesti, ON ANTANUT TÄMÄN ASETUKSEN: 1 artikla Lisätään asetuksen (ETY) N:o 1328/82 1 artiklaan 4 kohta seuraavasti: "4. Korvataan 4 artiklan 1 kohdan c alakohdan toisessa luetelmakohdassa maininta "... enimmäismäärä neljän kuukauden ikäisiä vasikoita" maininnalla "...enimmäismäärä vasikoita..."" 2 artikla Tämä asetus tulee voimaan 12 päivänä kesäkuuta 1982. Sitä sovelletaan 1 päivään heinäkuuta 1982. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 10 päivänä kesäkuuta 1982. Komission puolesta Poul DALSAGER Komission jäsen () EYVL N:o L 148, 28.6.1968, s. 13 () EYVL N:o L 140, 20.5.1982, s. 13 () EYVL N:o L 150, 29.5.1982, s. 72 () EYVL N:o L 321, 16.12.1977, s. 30
Neuvoston asetus (ETY) N:o 2141/82, annettu 30 päivänä heinäkuuta 1982, yhteisessä tullitariffissa säädettyjen tullien soveltamisesta alanimikkeeseen 07.06 B kuuluviin tuotteisiin



Virallinen lehti nro L 223 , 31/07/1982 s. 0097 - 0097

Suomenk. erityispainos Alue 3 Nide 15 s. 0131

Espanjank. erityispainos: Luku 03 Nide 26 s. 0017

Ruotsink. erityispainos Alue 3 Nide 15 s. 0131

Portugalink. erityispainos: Luku 03 Nide 26 s. 0017



NEUVOSTON ASETUS (ETY) N:o 2141/82, annettu 30 päivänä heinäkuuta 1982, yhteisessä tullitariffissa säädettyjen tullien soveltamisesta alanimikkeeseen 07.06 B kuuluviin tuotteisiin EUROOPAN YHTEISÖJEN NEUVOSTO, joka ottaa huomioon Euroopan talousyhteisön perustamissopimuksen, ottaa huomioon vilja-alan yhteisestä markkinajärjestelystä 29 päivänä lokakuuta 1975 annetun neuvoston asetuksen (ETY) N:o 2727/75(), sellaisena kuin se on viimeksi muutettuna asetuksella (ETY) N:o 1451/82(), ja erityisesti sen 18 artiklan 2 kohdan, ottaa huomioon komission ehdotuksen, sekä katsoo, että asetuksella (ETY) N:o 1451/82 säädetään, että yhteisen tullitariffin alanimikkeeseen 07.06 B kuuluvat tuotteet sekä tietyt nimikkeisiin 23.03 ja 23.06 kuuluvat tuotteet kuuluvat asetuksen (ETY) N:o 2727/75 soveltamisalaan; tämän vuoksi mainitut tuotteet siirrettiin pois tiettyjen perustamissopimuksen liitteessä II lueteltujen tuotteiden yhteisestä markkinajärjestelystä 28 päivänä kesäkuuta 1968 annetun neuvoston asetuksen (ETY) N:o 827/68(), sellaisena kuin se on viimeksi muutettuna asetuksella (ETY) N:o 1837/80(), soveltamisalasta ja sen vuoksi tällä asetuksella säädetystä (yhteisen tullitariffin soveltamiseen perustuvasta) tuontijärjestelmästä, asetuksen (ETY) N:o 2727/75 14 artiklan 1 kohdan mukaisesti maksujärjestelmää ei sovelleta edellä tarkoitettuihin tuotteisiin; saman asetuksen 18 artiklan 2 kohdassa kielletään kaikkien tullien ja vaikutukseltaan vastaavien maksujen soveltaminen, mikä johtaa alanimikkeeseen 07.06 B kuuluvien tuotteiden (jotka ovat kyseisistä tuotteista ainoat, joihin sovelletaan tullia yhteisessä tullitariffissa) osalta tulokseen, joka poikkeaa tuloksesta, johon asetuksen (ETY) N:o 1451/82 antamisella pyrittiin, nimittäin olemassa olevan tuontijärjestelmän jatkamiseen, ja tämän tilanteen korjaamiseksi kyseisiin tuotteisiin olisi sovellettava yhteisessä tullitariffissa säädettyjä tulleja, ON ANTANUT TÄMÄN ASETUKSEN: 1 artikla Yhteisessä tullitariffissa säädettyjä tulleja sovelletaan alanimikkeeseen 07.06 B kuuluviin tuotteisiin. 2 artikla Tämä asetus tulee voimaan 1 päivänä elokuuta 1982. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 30 päivänä heinäkuuta 1982. Neuvoston puolesta Puheenjohtaja O. MØLLER () EYVL N:o L 281, 1.11.1975, s. 1 () EYVL N:o L 164, 14.6.1982, s. 1 () EYVL N:o L 151, 30.6.1968, s. 16 () EYVL N:o L 183, 16.7.1980, s. 1
Neuvoston asetus (EHTY, ETY, Euratom) N:o 2151/82, annettu 28 päivänä heinäkuuta 1982, Euroopan yhteisöille suoritettavaan veroon sovellettavien edellytysten ja menettelyn vahvistamisesta annetun asetuksen (ETY, Euratom, EHTY) N:o 260/68 muuttamisesta



Virallinen lehti nro L 228 , 04/08/1982 s. 0004 - 0004

Suomenk. erityispainos Alue 1 Nide 2 s. 0022

Espanjank. erityispainos: Luku 01 Nide 3 s. 0222

Ruotsink. erityispainos Alue 1 Nide 2 s. 0022

Portugalink. erityispainos: Luku 01 Nide 3 s. 0222



NEUVOSTON ASETUS (EHTY, ETY, EURATOM) N:o 2151/82, annettu 28 päivänä heinäkuuta 1982, Euroopan yhteisöille suoritettavaan veroon sovellettavien edellytysten ja menettelyn vahvistamisesta annetun asetuksen (ETY, Euratom, EHTY) N:o 260/68 muuttamisesta EUROOPAN YHTEISÖJEN NEUVOSTO, joka ottaa huomioon Euroopan yhteisöjen yhteisen neuvoston ja yhteisen komission perustamisesta tehdyn sopimuksen, ottaa huomioon Euroopan yhteisöjen erioikeuksista ja vapauksista tehdyn pöytäkirjan ja erityisesti sen 13 artiklan, ottaa huomioon komission ehdotuksen, sekä katsoo, että on tarpeen muuttaa neuvoston asetusta (ETY, Euratom, EHTY) N:o 260/68 (), sellaisena kuin se on viimeksi muutettuna asetuksella (EHTY, ETY, Euratom) N:o 1544/73 (), Euroopan yhteisöjen virkamiesten virkasuhteen lopullista päättymistä Helleenien tasavallan liittymisen vuoksi koskevien erityisten ja tilapäisten toimenpiteiden vahvistamisesta 28 päivänä heinäkuuta 1982 annetun neuvoston asetuksen (EHTY, ETY, Euratom) N:o 2150/82 () huomioon ottamiseksi, ON ANTANUT TÄMÄN ASETUKSEN: 1 artikla Lisätään asetuksen (ETY, Euratom, EHTY) N:o 260/68 2 artiklaan kahdeksas luetelmakohta seuraavasti: «- henkilöt, jotka saavat asetuksen (EHTY, ETY, Euratom) N:o 2150/82 2 artiklassa tarkoitetun erorahan.» 2 artikla Tämä asetus tulee voimaan sitä päivää seuraavana päivänä, jona se on julkaistu Euroopan yhteisöjen virallisessa lehdessä. Sitä sovelletaan asetuksen (EHTY, ETY, Euratom) N:o 2150/82 voimaantulopäivästä alkaen. Tämä asetus on kaikilta osin velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 28 päivänä heinäkuuta 1982. Neuvoston puolesta Puheenjohtaja O. MØLLER () EYVL N:o L 56, 4.3.1968, s. 8 () EYVL N:o L 155, 11.6.1973, s. 6 () EYVL N:o L 228, 4.8.1982, s. 1
Komission asetus (ETY) N:o 862/83, annettu 13 päivänä huhtikuuta 1983, oliiviöljyn kulutusta yhteisössä edistämään tarkoitettujen toimien yleisistä soveltamissäännöistä annetun neuvoston asetuksen (ETY) N:o 1970/80 soveltamista koskevista yksityiskohtaisista säännöistä annetun asetuksen (ETY) N:o 1348/81 muuttamisesta



Virallinen lehti nro L 095 , 14/04/1983 s. 0028 - 0028

Suomenk. erityispainos Alue 3 Nide 16 s. 0076

Espanjank. erityispainos: Luku 03 Nide 27 s. 0151

Ruotsink. erityispainos Alue 3 Nide 16 s. 0076

Portugalink. erityispainos: Luku 03 Nide 27 s. 0151



KOMISSION ASETUS (ETY) N:o 862/83, annettu 13 päivänä huhtikuuta 1983, oliiviöljyn kulutusta yhteisössä edistämään tarkoitettujen toimien yleisistä soveltamissäännöistä annetun neuvoston asetuksen (ETY) N:o 1970/80 soveltamista koskevista yksityiskohtaisista säännöistä annetun asetuksen (ETY) N:o 1348/81 muuttamisesta EUROOPAN YHTEISÖJEN KOMISSIO, joka ottaa huomioon Euroopan talousyhteisön perustamissopimuksen, ottaa huomioon rasva-alan yhteisestä markkinajärjestelystä 22 päivänä syyskuuta 1966 annetun neuvoston asetuksen N:o 136/66/ETY(), sellaisena kuin se on viimeksi muutettuna asetuksella (ETY) N:o 1413/82(), ja erityisesti sen 11 artiklan 8 kohdan, ottaa huomioon oliiviöljyn kulutusta yhteisössä edistämään tarkoitettujen toimien yleisistä soveltamissäännöistä 22 päivänä heinäkuuta 1980 annetun neuvoston asetuksen (ETY) N:o 1970/80() ja erityisesti sen 4 artiklan, sekä katsoo, että komission asetuksen (ETY) N:o 1348/81() 1 artiklan 1 kohdassa säädetään, että oliiviöljyn kulutusta yhteisössä edistämään tarkoitettuja toimia koskeva ohjelma on toteutettava jakson aikana, joka on enintään kaksitoista kuukautta siitä päivästä, jolloin sitä koskevat sopimukset tehdään; alunperin säädetyn määräajan noudattaminen voi osoittautua poikkeuksellisen vaikeaksi sopimuspuolesta riippumattomista syistä; tämän vuoksi olisi säädettävä mahdollisuudesta pidentää tätä toteutusaikaa tietyin edellytyksin, ja tässä asetuksessa säädetyt toimenpiteet ovat rasvojen hallintokomitean lausunnon mukaiset, ON ANTANUT TÄMÄN ASETUKSEN: 1 artikla Lisätään asetuksen (ETY) N:o 1348/81 1 artiklan 1 kohtaan ensimmäisen ja toisen alakohdan väliin seuraava teksti: "Komissio voi kuitenkin pidentää tätä toteutusaikaa, jos sopimuspuoli jättää siitä hakemuksen komissiolle ja todistaa, että sopimuspuolesta riippumattomien poikkeuksellisten olosuhteiden vuoksi sopimuspuoli ei voi noudattaa alun perin säädettyä määräaikaa." 2 artikla Tämä asetus tulee voimaan kolmantena päivänä sen jälkeen, kun se on julkaistu Euroopan yhteisöjen virallisessa lehdessä. Sitä sovelletaan 1 päivästä tammikuuta 1983. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 13 päivänä huhtikuuta 1983. Komission puolesta Poul DALSAGER Komission jäsen () EYVL N:o 172, 30.9.1966, s. 3025/66 () EYVL N:o L 162, 12.6.1982, s. 6 () EYVL N:o L 192, 26.7.1980, s. 5 () EYVL N:o L 134, 21.5.1981, s. 17